**ՀԻՄՆԱՎՈՐՈՒՄ**

***«Հայաստանի Հանրապետության հանրային ծառայությունները կարգավորող հանձնաժողովի 2012 թվականի հոկտեմբերի 31-ի №413Ն որոշման մեջ փոփոխություն կատարելու մասին» Հայաստանի Հանրապետության հանրային ծառայությունները կարգավորող հանձնաժողովի որոշման նախագծի վերաբերյալ***

1. ***Ընթացիկ իրավիճակը, խնդիրները և անհրաժեշտությունը***

Հայաստանի Հանրապետության հանրային ծառայությունները կարգավորող հանձնաժողովի 2011 թվականի հունիսի 1-ի №274Ա որոշման համաձայն՝ օպերատորների կողմից որոշմամբ նախատեսված շարժական բջջային կապի ծառայությունների հիմնական տեխնիկատնտեսական ցուցանիշների վերաբերյալ տեղեկատվությունները հրապարակվում են յուրաքանչյուր եռամսյակի համար` մինչև տվյալ եռամսյակին հաջորդող երկրորդ ամսվա 30-ը, իսկ հանձնաժողովի 2012 թվականի հոկտեմբերի 31-ի «Հանրային էլեկտրոնային հաղորդակցության ցանցի լիցենզիա ունեցող անձանց կողմից տվյալ ցանցերով ծառայությունների մատուցման տեղեկատվության հրապարակման ձևը հաստատելու մասին» №413Ն որոշման համաձայն՝ մինչև տվյալ եռամսյակին հաջորդող երրորդ ամսվա 30-ը:

Ելնելով հանրային էլեկտրոնային հաղորդակցության ցանցի օպերատորների համար տեխնիկատնտեսական ցուցանիշների հրապարակման ժամկետների առումով միատեսակ մոտեցում կիրառելու նկատառումից՝ անհրաժեշտություն է առաջացել համապատասխան փոփոխություններ կատարել հանձնաժողովի ինչպես 2011 թվականի հունիսի 1-ի №274Ա, այնպես էլ 2012 թվականի հոկտեմբերի 31-ի №413Ն որոշումների մեջ։

1. ***Կարգավորման նպատակը***

Նախագծով նախատեսվում է հանրային էլեկտրոնային հաղորդակցության օպերատորների համար տեխնիկատնտեսական ցուցանիշների հրապարակման ժամկետ սահմանել հաշվետու եռամսյակին հաջորդող երկրորդ ամսվա 15-ը։

1. ***Նախագծի մշակման գործընթացում ներգրավված ինստիտուտները և անձինք***

Նախագիծը մշակվել է ՀՀ հանրային ծառայությունները կարգավորող հանձնաժողովի կողմից՝ հանրային էլեկտրոնային հաղորդակցության ցանցի օպերատորների հետ քննարկումների արդյունքում։

1. ***Ակնկալվող արդյունքը***

Նախագծի ընդունման արդյունքում հանրային էլեկտրոնային հաղորդակցության ցանցի օպերատորների համար տեխնիկատնտեսական ցուցանիշների հրապարակման ժամկետների առումով կկիրառվի միատեսակ մոտեցում։